**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – noteikumu projekts) mērķis ir:1. noteikt kontaktpersonu noteikšanas un brīdināšanas informācijas sistēmas (turpmāk – kontaktpersonu noteikšanas sistēma) darbību, tai skaitā kontaktpersonu noteikšanas sistēmas pārzini, Eiropas federatīvās vārtejas pārzini Latvijā, minēto pārziņu tiesības un pienākumus, kā arī tajā iekļaujamās informācijas apjomu un iekļaušanas kārtību, informācijas apmaiņas apjomu un kārtību, kā arī informācijas glabāšanas termiņu;
2. harmonizēt vispārēji noteiktos ierobežojumus ar īpašiem ierobežojumiem atsevišķās teritorijās.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības pārvaldības likuma 6.3 panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šī gada 28. aprīlī Ministru kabinets pieņēma zināšanai Krīzes vadības padomes sekretariāta sagatavoto ziņojumu “Informatīvais ziņojums par pamatprincipiem un kritērijiem, kuriem iestājoties, varētu lemt par Covid-19 izplatības ierobežošanai ieviesto pasākumu mazināšanu vai atcelšanu”. Ziņojumā tika norādīts, ka aizliedzošo un ierobežojošo pasākumu Covid-19 izplatības ierobežošanai mazināšana vai atcelšana neradīs atkārtotus infekcijas slimības izplatības draudus, ja tiks ievēroti šādi pamatprincipi:* tiks kontrolēta epidemioloģiskā situācija;
* tiks nodrošināta pietiekama sabiedrības veselības un veselības aizsardzības sistēmas kapacitāte;
* tiks izstrādāti preventīvie epidemioloģiskās drošības pasākumi nozarēs;
* tiks nodrošināta nepieciešamā kontrole;
* sabiedrība akceptēs epidemioloģiskās drošības pasākumus un būs pilnībā iesaistīta.

Viens no rīkiem, kas veicina minēto pamatprincipu ieviešanu dzīvē, ir mobilā lietotne, kas dod iespēju identificēt personas, kuras bijušas kontaktā ar SARS-CoV-2 vīrusa inficētu personu. Šīs lietotnes izmantošanas nosacījums – tā ir brīvprātīga un sabiedrībā plaši izmantota. Tādējādi tiek nodrošinātas papildu iespējas epidemioloģiskās situācijas kontrolei. Šādas lietotnes lietošana ne tikai ļauj identificēt tuvas kontaktpersonas, kuras Covid-19 slimnieks nepazīst un aptaujas laikā nevar norādīt, bet arī paātrināt mājas karantīnas pasākumu uzsākšanu un veicināt mērķtiecīgu laboratorisko izmeklēšanu.Ņemot vērā Covid-19 izplatību un starpvalstu pārvietošanās iespējas, ES valstīs tiek izstrādātas nacionālas kontaktu noteikšanas un brīdināšanas sistēmas, kā arī ES mērogā tiek veidota vienota sistēma, kas nodrošinās dažādu valstu sistēmu sadarbību un iedzīvotāju brīdināšanu par atrašanos paaugstināta inficēšanās riska apstākļos ārpus valsts robežām. Šī gada jūlijā tika pieņemts Komisijas īstenošanas lēmums (ES) 2020/1023 (2020. gada 15. jūlijs), ar ko attiecībā uz datu pārrobežu apmaiņu starp nacionālajām kontaktu izsekošanas un brīdināšanas mobilajām lietotnēm cīņā pret Covid-19 pandēmiju groza Īstenošanas lēmumu (ES) 2019/1765 (turpmāk – EK lēmums). Saskaņā ar šo EK lēmumu katrā valstī jābūt regulējumam, kas nosaka atbildīgo institūciju, kas nodrošinās informācijas apmaiņu starp ES dalībvalstu nacionālajām kontaktu izsekošanas un brīdināšanas mobilajām lietotnēm, nodrošina atbilstošu datu uzglabāšanu un citas funkcijas. Tas ir nepieciešams, lai iegūtu piekļuvi Eiropas federatīvajai vārtejai, kas ir EK izveidota un uzturēta datu apmaiņas platforma, kuras mērķis ir nodrošināt nacionālo kontaktu izsekošanas un brīdināšanas mobilo lietotņu sadarbspēju, drošu informācijas tehnoloģijas rīku saņemot, uzglabājot un darot pieejamu minimālu persondatu kopumu dalībvalstu kontaktpersonu noteikšanas un brīdināšanas informācijas sistēmas pārziņiem.Šobrīd 2020. gada 9. jūnija Ministru kabineta noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) 53. punktā ir noteiktas tiesības noteikt personas, kuras ir atradušās paaugstināta inficēšanās riska apstākļos, bet nav noteikts sistēmas mērķis, datu uzglabāšanas termiņi un atbildīgā institūcija datu apmaiņai Eiropas federatīvajā vārtejā, kā arī nav noteikti principi datu uzkrāšanai un apmaiņai atbilstoši EK lēmumam. Lietotni kontaktpersonu noteikšanai un brīdināšanai Latvijā var lejupielādēt un lietot jau kopš 2020.gada 5.jūnija. Tā kā šo noteikumu mērķis ir ar normatīvo regulējumu apstiprināt jau darbojošās sistēmas pamatprincipus, pēc būtības lietotnes lietotājiem Tāpēc normatīvajā regulējumā jāiekļauj Eiropas federatīvās vārtejas vienotā pārziņa pienākumi atbilstoši EK lēmuma II. pielikumam, ar kuru noteikti iesaistīto dalībvalstu kā kopīgo pārziņu pienākumi Eiropas federatīvajā vārtejā, kurā notiek datu pārrobežu apstrāde, un procedūrai, kā tiek dota piekļuve dalībai Eiropas federatīvajā vārtejā. Kā arī ir jānosaka Latvijas nacionālās kontaktpersonu noteikšanas un brīdināšanas informācijas sistēmas darbības principi.Kontaktpersonu noteikšanas un brīdināšanas informācijas sistēma sastāv no kontaktpersonu noteikšanas un brīdināšanas mobilās lietotnes – ApturiCovid (turpmāk – lietotne) un aizmugursistēmas. Noteikumu projekts nosaka sistēmas darbības principus un nosaka to, ka šīs sistēmas pārzinis ir Slimību profilakses un kontroles centrs (turpmāk – SPKC).Lietotnes izmantošana ir pilnīgi brīvprātīga. Personas dati tiek apstrādāti balstoties uz brīvprātības principu un lietotāja piekrišanu. Uzsākot lietotnes izmantošanu, lietotājs sniedz savu piekrišanu tās izmantošanas nosacījumiem. Informācijas ievade lietotnē ir brīvprātīga un tikai saskaņā ar lietotāja gribu un lietotnes funkcionālajām iespējām. Lietotnē visa informācija tiek uzglabāta šifrētā veidā personas mobilajā tālrunī.Lai nodrošinātu lietotnes darbības izmantošanu kontaktpersonu noteikšanas un brīdināšanas nolūkiem, ir izveidota ar lietotni saistīta aizmugursistēma, kas nodrošina kontaktpersonu noteikšanas un brīdināšanas informācijas sistēmas funkcijas. Tajā pat laikā, lai nodrošinātu Covid-19 epidemioloģiskās uzraudzības atbalsta sistēmas pilnvērtīgu darbību kopumā (gan mobilās lietotnes darbību, gan aizmugursistēmas darbību), SPKC nodrošinās gan mobilās lietotnes, gan aizmugursistēmas tehniskos pilnveidojumus un nodrošinās to attīstību.Tāpat arī tiek noteikts, ka SPKC nodrošinās Eiropas federatīvās vārtejas kopīgā pārziņa Latvijā funkcijas atbilstoši EK lēmuma nosacījumiem.Mobilajā lietotnē ievadītā informācija tiek uzkrāta konkrētās personas mobilajā tālrunī, tāpat mobilajā tālrunī tiek uzkrāta pseidoanonimizēta informācija par personas mobilā tālruņa *Bluetooth* noteiktajiem kontaktiem pēdējo 14 dienu laikā. Ja kādai personai tiek apstiprināta diagnoze Covid-19 un persona izmanto minēto lietotni, SPKC epidemiologi aizmugursistēmā ievada informāciju par saslimšanas gadījumu, kas saņemts steidzamā ziņojuma veidā no ārstniecības iestādes vai iegūts slimnieka aptaujas laikā (saslimšanas datums, simptomu esamība un kontakttālrunis). Aizmugursistēma automātiski ģenerē unikālu saslimšanas gadījuma verifikācijas kodu, kuru SPKC epidemiologs piedāvā personai ievadīt savā lietotnē, kas ļauj lietotnei nosūtīt šifrētas atslēgas uz aizmugursistēmu. Citas lietotnes periodiski pārbauda informāciju aizmugursistēmā un, ja tiek identificētas atslēgas, kas sakrīt ar lietotnē saglabātajām atslēgām un tās atbilst noteiktam algoritmam (*personas bijušas tuvāk par diviem metriem un ilgāk par 15 minūtēm*), persona saņem brīdinājumu, ka atradusies paaugstināta inficēšanās riska apstākļos, aicinājumu ievadīt savu tālruņa numuru un atļaut SPKC epidemiologam sazināties. Pēc atļaujas saņemšanas informācija par konkrētās personas tālruņa numuru nonāk SPKC rīcībā un SPKC epidemiologs sazinās ar šo kontaktpersonu, izvērtē inficēšanās riskus un sniedz rekomendācijas turpmākai rīcībai. Pēc saziņas ar personu un saslimušo, informācija tiek uzglabāta SPKC pārziņā esošajā kontaktpersonu noteikšanas un brīdināšanas informācijas sistēmā 14 dienas.Tādējādi tiek nodrošināta maksimāla privātuma aizsardzība, jo epidemioloģiskās izmeklēšanas veikšanai netiek izmantota informācija par saskari ar noteiktu personu, kontakta apstākļiem, vietu, laiku u.c., bet tiek izmantots tikai fakts par to, ka persona atradusies paaugstinātas inficēšanās apstākļos noteiktā datumā.Pamatojoties uz minēto, kontaktpersonu noteikšanas un brīdināšanas informācijas sistēmas darbību, noteikumu projektā ir noteikts, ka informācijas sistēma satur datus par personu, kurai apstiprināta Covid-19 diagnoze un kura brīvprātīgi ir uzstādījusi lietotni. Informācijas sistēmā par inficēto personu tiek uzkrāti dati par unikālo saslimšanas gadījuma verifikācijas koda ievadīšanas faktu, par personas saslimšanas datumu, lai varētu izvērtēt infekcijas izplatīšanās riskus, simptomu esamību, kontakttālruni, uz kuru tiks nosūtīts kods, kā arī pseidoanonimizētās saskares atslēgas. Gadījumos, kad notiek informācijas apmaiņa ES mērogā, sistēmā arī tiek uzkrāta informācija par valsti, kur noticis kontakts (inficēto personu atslēgu izcelsmes valsti), lai varētu nodrošināt attiecīgo valstu kontaktpersonu noteikšanas un brīdināšanas sistēmas.Par personām, kuras atradušās paaugstināta inficēšanās riska apstākļos, tiks uzkrāta informācija: šo personu brīvprātīgi sniegtie kontakttālruņu numuri, katras saskares datums, ilgums, signāla stiprums, riska vērtējums. Ja kontaktpersona sniedz SPKC savu telefona numuru, SPKC, sazinoties ar šo cilvēku, veiks mērķtiecīgu aptauju, kuras rezultātā noskaidros iespējamos inficēšanās riskus un aptaujas rezultātā noteiks to vai persona ir atzīstama par kontaktpersonu un personai ir jāievēro mājas karantīna.Ņemot vērā to, ka kontaktpersonu noteikšanas un brīdināšanas informācijas sistēmas darbība balstās uz brīvprātību, uzticēšanos un sadarbību starp personu un epidemiologu, sistēmā iekļautā informācija nedrīkst tikt nodota citām personām, tai skaitā kontroles nolūkos. Šo informāciju var izmantot tikai SPKC epidemiologi epidemioloģiskās izmeklēšanas veikšanai.Tā kā sistēmas darbības mērķis ir sniegt papildu atbalstu epidemioloģiskās izmeklēšanas veikšanai, par sistēmas pārzini tiek noteikts SPKC, kas nodrošinās gan aizmugursistēmas, gan lietotnes attīstību un pilnveidošanu, veiks visas darbības attiecībā uz personu datu aizsardzību, kā arī nepieļaus informācijas izmatošanu citiem mērķiem.Tāpat SPKC nodrošinās saziņu ar personām, par kurām ir radušās epidemioloģiski pamatotas aizdomas, ka tās atradušās paaugstināta inficēšanās riska apstākļos, tādēļ arī SPKC nodrošinās informāciju, ko šī personas saņems kā saturu lietotnē.Noteikumu projekts paredz arī to, ka Kontaktpersonu noteikšanas sistēmas tehnisko uzturēšanu nodrošinās valsts akciju sabiedrība “Latvijas Valsts radio un televīzijas centrs” atbilstoši līgumam, kas noslēgts ar Kontaktpersonu noteikšanas un brīdināšanas informācijas sistēmas pārzini – SPKC. Ņemot vērā to, ka laika gaitā var tikt mainīta pieeja kontaktpersonu noteikšanai, noteikumu projekts paredz to, ka SPKC ir tiesības mainīt parametrus personu noteikšanai un brīdināšanai. Tāpat arī noteikumu projekts paredz to, ka pārtraucot datu apmaiņu Eiropas federatīvajā vārtejā, kad tā vairs nebūs nepieciešama, tiks dzēsti tajā uzkrātie dati. Lai nodrošinātu minimālā datu kopuma pārrobežu apmaiņu Eiropas federatīvajā vārtejā ar citu valstu nacionālajām kontaktu noteikšanas un brīdināšanas sistēmām, noteikumu projekts paredz, ka SPKC veiks Eiropas federatīvās vārtejas kopīgā pārziņa Latvijā pienākumus un tiesības. Proti, SPKC pienākums būs nodrošināt sadarbību ar citu valstu nacionālo kontaktu noteikšanas un brīdināšanas sistēmu pārziņiem, atbilstoši apstrādāt caur Eiropas federatīvo vārteju saņemtos datus un nodrošināt šo datu aizsardzību. Kā arī SPKC kā Latvijas pārzinim būs tiesības piekļūt Eiropas federatīvajā vārtejā apmainītajiem datiem.Lai nodrošinātu sabiedrībai izprotamus pulcēšanās ierobežojumus un novērstu iespējas ierobežojumu interpretācijai, kā arī apzinoties to, ka saslimstības rādītāji joprojām palielinās, tiek noteikts vienots regulējums pulcēšanās ierobežojumiem, paredzot to, ka publiskos organizētos pasākumos gan iekštelpās, gan brīvā dabā drīkst pulcēties ne vairāk kā 300 cilvēku, bet privātos pasākumos gan iekštelpās, gan brīvā dabā tai skaitā publiskās vietās drīkst pulcēties ne vairāk kā 10 cilvēku. Lai nodrošinātu sabiedrībai, pasākumu organizatoriem un pakalpojuma sniedzējiem sagatavotie šiem ierobežojumiem, tiek noteikts, ka tie stājas spēkā no 30.oktobra.Ar grozījumiem Epidemioloģiskās drošības likumā (spēkā no 2020.gada 10.jūnija) tika pilnveidots regulējums attiecībā uz epidemioloģisko drošību valstī, lai ārkārtējās situācijas laikā valstī ieviestās drošības prasības, kas tika noteiktas ar 2020.gada 12.marta Ministru kabineta rīkojumu Nr.103 “Par ārkārtējās situācijas izsludināšanu” un kuras veselības nozares noturības stiprināšanai ir aktuālas ilgtermiņā – arī pēc ārkārtējās situācijas atcelšanas, regulētu likuma līmenī. Covid-19 izplatības radītais apdraudējums Latvijas Republikā parādīja, ka ir nepieciešams noteikt arī papildu pilnvaras un veicamos pasākumus (tostarp institūciju kompetences un darbības jautājumus), kas pirms ārkārtējās situācijas izsludināšanas, valstī nebija skaidri definēti. Ievērojot minēto, ar grozījumiem Epidemioloģiskās drošības likumā citastarp tika paplašināta arī Aizsardzības ministrijas kompetence, likuma 8.1 pantā paredzot deleģējumu aizsardzības ministram noteikt epidemioloģiskās drošības pasākumus attiecībā uz Nacionālo bruņoto spēku personālu un ārvalstu bruņotajos spēkos ietilpstošajām personām, kuras starptautiskās sadarbības ietvaros uzturas Latvijas Republikā, tos saskaņojot ar veselības ministru. Šī norma likumā tika iestrādāta, lai tiesisko ietvaru epidemioloģiskās drošības jomā attiecībā uz bruņoto spēku personālu pielāgotu militārā dienesta izpildes specifiskiem apstākļiem un nodrošinātu valstij svarīgu aizsardzības uzdevumu izpildes nepārtrauktību. Likumā paredzētais deleģējums aizsardzības ministram regulēt epidemioloģiskās drošības prasību apjomu attiecībā uz NBS un ārvalstu bruņoto spēku personālu tiešā veidā ir saistīts ar valsts drošības un aizsardzības interešu nodrošināšanu. Lai nodrošinātu šo prasību atbilstību un savietojamību ar valstī vispār noteiktajām epidemioloģiskās drošības prasībām, likumā iekļauta prasība aizsardzības ministram epidemioloģiskās drošības prasības attiecībā uz bruņoto spēku personālu saskaņot ar veselības ministru. Jānorāda, ka šāda speciāla regulējuma noteikšana attiecībā uz bruņoto spēku personālu pamatā tiek balstīta uz valstī vispār noteikto prasību maksimālu ievērošanu, paredzot tādus izņēmumus, kas nepieciešami svarīgu valsts aizsardzības uzdevumu izpildei. Papildus jāatzīmē, ka izņēmuma prasības epidemioloģiskās drošības jomā bruņoto spēku personālam piemērojamas tikai tam pildot dienesta pienākumus. Ņemot vērā minēto, MK noteikumos Nr.360 paredzētās epidemioloģiskās drošības prasības nav attiecināmas uz Nacionālo bruņoto spēku un ārvalstu bruņoto spēku personālu, tam pildot dienesta pienākumus.Ar Covid-19 infekcijas izplatības pārvaldības likuma 6.1 pantu (spēkā no 2020.gada 12.oktobra) un uz tā deleģējuma pamata izdotajiem Ministru kabineta 2020.gada 6.oktobra noteikumiem Nr.616 “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – MK noteikumi Nr.616) izveidots tiesiskais regulējums personu uzraudzības informācijas sistēmas (turpmāk – Informācijas sistēma) ieviešanai un turpmākai darbībai. Informācijas sistēmā paredzēts iekļaut ziņas par personām, kuras ieceļo Latvijas Republikā, tostarp ziņas par personas vārdu, uzvārdu, par personas kodu, ceļošanas dokumentu, ceļošanas dokumenta izdevējvalsti, personas ierašanās Latvijas Republikā nolūku u.tml. MK noteikumi Nr.616 personai, kura ieceļo Latvijas Republikā, papildus Informācijas sistēmā iekļaujamo ziņu sniegšanai paredz pienākumu sniegt apliecinājumu par to, ka persona ievēros valstī noteiktos epidemioloģiskās drošības pasākumus Covid-19 infekcijas izplatības ierobežošanai. Informācijas sistēmas ieviešana saistībā ar Covid-19 izplatības tendencēm Latvijā un ārvalstīs pamatota ar iespējami mazāka sloga noteikšanu gan personām, gan iestādēm epidemioloģiskās drošības pasākumu īstenošanā. Informācijas sistēmas mērķis ir sniegt atbalstu Valsts policijai, Valsts robežsardzei, Veselības inspekcijai, pašvaldības policijai un Slimības profilakses un kontroles centram, lai minētās institūcijas Covid-19 izplatības pārvaldības ietvaros varētu īstenot epidemioloģiskās drošības prasību izpildi atbilstoši MK noteikumos noteiktajam.Uz Nacionālo bruņoto spēku personālu, kas sakarā ar dienesta pienākumu pildīšanu ieceļo Latvijas Republikā, un ārvalstu bruņoto spēku personālu, kas Latvijas Republikā uzturas starptautiskās sadarbības ietvaros, nevar tikt attiecināts arī MK noteikumos Nr.360 paredzētais pienākums reģistrēties Informācijas sistēmā. Tas pirmkārt pamatots ar Epidemioloģiskās drošības likuma 8.1 panta normu, kas pilnvaro aizsardzības ministru noteikt epidemioloģiskās drošības pasākumus attiecībā uz NBS personālu un ārvalstu bruņoto spēku personālu, kas uzturas Latvijas Republikā, šīs prasības saskaņojot ar veselības ministru. Papildus jānorāda, ka attiecībā uz ārvalstu bruņoto spēku personālu ir piemērojami arī Ziemeļatlantijas līguma organizācijas dalībvalstu līguma par to bruņoto spēku statusu (NATO SOFA) noteikumi, kas ārvalstu bruņoto spēku dalībniekus atbrīvo no pasu un vīzu noteikumiem un imigrācijas pārbaudes, kā arī atbrīvo no ārvalstnieku reģistrācijas un kontroles noteikumiem (NATO SOFA 3.panta pirmā daļa). Šo pašu principu paredz arī likuma “Ārvalstu bruņoto spēku statuss Latvijas Republikā” normas, kas nosaka, ka ārvalstu bruņotajos spēkos ietilpstošajām personām,  kuras uzturas Latvijas Republikā pildot dienesta pienākumus starptautiskās sadarbības ietvaros, nav jāreģistrējas Iekšlietu ministrijas sistēmā (likuma 3.pants).MK noteikumos Nr.360 minētās epidemioloģiskās drošības prasības un pienākums reģistrēties Informācijas sistēmā nevar tikt attiecināts uz NBS personālu un ārvalstu bruņoto spēku personālu, jo pretējā gadījumā tiks pārkāptas Latvijas uzņemtās starptautiskās saistības, tiks dublēta aizsardzības resorā izveidotā epidemioloģiskās drošības uzraudzības sistēma, kā arī veidoti papildu riski informācijas noplūdei par militāro personālu.2020.gada 23.oktobrī Ministru kabinets pieņēma grozījumus MK noteikumos Nr.360., kas paredz stingrākus cilvēku ierobežojumus publiskos pasākumus un saimniecisko pakalpojumu sniegšanas vietās iekštelpās. Lai šo ierobežojumu harmonizētu ar to, kas ir noteikts atsevišķās administratīvajās teritorijās ar īpaši augstu Covid-19 izplatību, ir nepieciešams noteikt, ka arī šajās administratīvajās teritorijās publiskos pasākumus un saimniecisko pakalpojumu sniegšanas vietās drīkst pulcēties ne vairāk kā 300 cilvēku. Pasliktinoties epidemioloģiskajai situācijai tiek pastiprināti ierobežojumi cilvēku pulcēšanās skaitam, publisko pasākumu organizatoriem ir nepieciešama iespēja operatīvi rīkoties, lai pielāgotu pasākumu mazākam apmeklētāju skaitam, tai skaitā operatīvi apziņotu apmeklētājus par pasākuma atcelšanu vai pārcelšanu un turpmāko rīcību. Tādēļ epidemioloģiskās drošības ietvarā personalizēto biļešu datus ( telefona numuru) pasākuma rīkotājs drīkst izmantot, lai nosūtītu informāciju par pasākumu atcelšanu, pārcelšanu vai sēdvietas anulēšanu, lai mainoties ierobežojumiem apmeklētājus būtu iespējams operatīvi brīdināt, tādējādi novēršot to pārvietošanos publiskā telpā un drūzmēšanos pasākumu rīkošanas vietā.  |
| 3. | Projekta izstrādē iesaistītās institūcijas un publiskas personas kapitālsabiedrības | SPKC |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz visiem subjektiem (fiziskām un juridiskām personām), kuriem ir saistoša epidemioloģiskās drošības prasību ievērošana – Latvijas iedzīvotājiem, ieceļotājiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izstrādes paredzēts informāciju par veiktajiem grozījumiem ievietot Veselības ministrijas tīmekļvietnē, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā noteikumu projekts tiek virzīts steidzamības kārtā, sabiedrības iesaiste noteikumu projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Noteikumu projektā paredzēto pasākumu īstenošanu Veselības ministrija nodrošinās tai piešķirto valsts budžeta līdzekļu ietvaros. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

Jana.Feldmane@vm.gov.lv